**อ. จอมพระ จ. สุรินทร์จัดงาน มหัศจรรย์ของดีวิถีจอมพระ บวงสรวงปราสาทเก่า เล่าขานประเพณีวิถีจอมพระ**

อ. จอมพระ จ. สุรินทร์จัดงาน มหัศจรรย์ของดีวิถีจอมพระ บวงสรวงปราสาทเก่า เล่าขานประเพณีวิถีจอมพระ ซึ่งเป็นงานประจำปีที่รวบรวมประเพณีศิลปวัฒนธรรมและวิถีชีวิตของชาวจอมพระ

นายวรชัย ศรีสุวรรณวัฒนา นายอำเภอจอมพระ เป็นประธานเปิด "มหัศจรรย์ของดีวิถีจอมพระ บวงสรวงปราสาทเก่า เล่าขานประเพณีวิถีจอมพระ" ในระหว่างวันที่ 20 - 21 กุมภาพันธ์ 2563 นี้ ที่บริเวณสนามหน้าที่ว่าการ อ. จอมพระ ซึ่งเป็นงานประจำปีที่รวบรวมประเพณีศิลปวัฒนธรรมและวิถีชีวิตของชาวจอมพระ ซึ่งจัดให้มีขบวนแห่ของดีวิถ๊จอมพระอย่างยิ่งใหญ่ และสวยงามตระการตาประกอบ ด้วยชุมชน 5 ชนเผ่า ได้แก่ ไทย เขมร กูย จีน และลาวอีสาน เป็นการรวมอัตลักษณ์เด่นของคนในพื้นที่ มาร่วมในขบวนแห่ พร้อมขบวนแห่ปราสาทเก่าจอมพระ ขบวนผ้าไหม ขบวนข้าวหอมมะลิ และขบวนชนเผ่า 5 ชนเผ่า ให้ประชาชน และนักท่องเที่ยวได้สัมผัสกับอัตลักษณ์และวิถีชีวิตชุมชน

นอกจากภายในงานนี้ยังมีการนำผลิตภัณฑ์เด่นของชุมชนคลังสินค้า OTOP สินค้าอินทรีย์ นำมาแสดงและจำหน่ายให้ผู้ร่วมงานได้จับจ่ายและได้เที่ยวชม ส่วนภาคกลางคืน จะมีการแสดงแสงสีเสียงปราสาทจอมพระอโรคยา ซึ่งเป็นการการเล่าถึงประวัติความเป็นมาของปราสาทจอมพระ การเดินแบบผ้าไหม การแสดงวัฒนธรรมพื้นบ้านของแต่ละตำบลทั้ง 9 ตำบล

ซึ่งจากคำขวัญที่ว่า "อำเภอจอมพระเมืองเก่า เล่าลือปราสาทหิน ถิ่นวัฒนธรรม เลิศล้ำผ้าไหม สะอาดสายลำน้ำชี เกษตรอินทรีย์เป็นเลิศ ก่อเกิดข้าวหอมมะลิ" อำเภอจอมพระ ที่มาของชื่อจอมพระ ไม่สามารถค้นหาหลักฐานอ้างอิงได้แน่นอน เป็นแต่เพียงตำนานของชาวบ้านเล่าขานสืบต่อมาว่า เมื่อประมาณ 329 ปีเศษ มีชนเผ่าหนึ่ง ขนานนามตนเองว่า “ส่วย” อพยพมาจากเมืองอัตตะปือแสนปาง มาตั้งถิ่นฐานบ้านเรือนในแถบนี้ โดยได้พบปราสาทหินศิลาแลง ซึ่งมีพระพุทธรูปประดิษฐานอยู่ภายใน เมื่อได้พบสิ่งศักดิ์สิทธิ์เป็นที่เคารพบูชา ชาวบ้านจึงขนานนามชื่อหมู่บ้านจอมพระ ปราสาทหินดังกล่าว ปัจจุบันถือว่าเป็นปูชนียสถานที่สำคัญแห่งหนึ่งของอำเภอจอมพระและจังหวัดสุรินทร์

////////////////////// ประนนท์ ไม้หอม / สงปชส.สุรินทร์/รายงาน